Ystafell Ddosbarth Rithwir - Cwrs… | Grŵp Llandrillo Menai
Ystafell Ddosbarth Rithwir - Cwrs Hyfforddiant Cyflwyniad i Python
Cyflwynir y cwrs fel dosbarth rhithwir dros 4 diwrnod.
Mae Python yn iaith rhaglennu hawdd i'w dysgu, ac mae'n un o'r ieithoedd rhaglennu mwyaf poblogaidd erbyn hyn, sy'n addas ar gyfer bron bob tasg o ddatblygu rhyngwynebau defnyddwyr graffigol i lunio rhaglenni rhyngrwyd.
Cyflwyniad i iaith rhaglennu Python yw'r cwrs hwn ac mae'n addas i'r holl ddysgwyr sy'n dymuno deall cydrannau sylfaenol rhaglennu cyfrifiadurol.
Mae'r cwrs hwn yn cwmpasu elfennau craidd iaith Python a bydd y dysgwr yn dysgu adnabod ac ysgrifennu Cod Python cywir, adnabod y mathau o ddata a gefnogir gan Python a medru adnabod a llunio cod Python a fydd yn datrys problemau cymhleth yn rhesymegol.
Cyflwynir y cwrs fel dosbarth rhithwir dros 4 diwrnod a bydd yn cynnwys y pynciau canlynol:
Cyflawni gweithredoedd gan ddefnyddio Mathau Data a Gweithrediadau Data
Rheoli llif gyda phenderfyniadau a dolenni
Cyflawni gweithrediadau mewnbwn ac allbwn
Cod Dogfennau a Strwythur
Defnyddio prosesau datrys anawsterau a thrin gwallau
Cyflawni gweithredoedd gan ddefnyddio Modiwlau ac Offer
Cyflawni gweithredoedd gan ddefnyddio Mathau Data a Gweithredwyr
Erbyn diwedd y cwrs, bydd y dysgwr yn deall rhaglennu, yn ysgrifennu cod sylfaenol, deall cysyniadau rhaglennu, meddwl fel rhaglennydd, deall yr offer codio a meddu ar well syniad o'r gyrfaoedd a gynigir ym maes codio Python ac ati.
Gan fod hwn yn gwrs lefel sylfaen, nid oes rhagofynion ar gyfer cofrestru ar y cwrs. Byddai'n fuddiol pe bai'r ymgeisydd yn deall rhywfaint am raglennu, ac ieithoedd rhaglennu eraill, ond nid yw hynny'n hanfodol.
Nid oes asesiad ar gyfer y cwrs hwn.
Yn dilyn cael tystysgrif Python bydd dysgwr yn sgiliedig yn un o ieithoedd rhaglennu mwyaf deinamig a hyblyg y byd.